Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: megoldását a 276/1997. (XII. 22.) Korm. rendelettel módosított
Paragraph Index: 160

1998. január 1-jétől hatályos rendelkezések alkalmazásával a panasz alapjául szolgáló ügy — a miniszter tájékoztató levelében foglalt tények alapján — megoldódott. OBH 9922/1997. Az Alkotmány 2. § (1) bekezdésében deklarált jogbiztonsággal kapcsolatos visszásságot okoz, ha a közüzemi szolgáltató a fogyasztói reklamációra késedelmesen reagál. A panaszos beadványában sérelmezte a Fővárosi Vízművek Rt. alkalmazottainak egy hiba bejelentéssel összefüggő udvariatlan hangnemét és azt, hogy erre vonatkozó reklamációjára a társaság 30 napon belül nem válaszolt. Az állampolgári jogok országgyűlési biztosa általános helyettese megállapította, hogy a panaszt az Rt. Üzemigazgatási Osztályának csoportvezetője kivizsgálta, és az érintett alkalmazottat figyelmeztetésben részesítette, majd a megtett intézkedésről távbeszélőn keresztül értesítette a fogyasztót, azonban az ügyet írásos válasz nélkül hagyta. A panaszos ismételt megkeresése nyomán a társaság három hónappal később írásban is reagált a reklamációra. Az állampolgári jogok országgyűlési biztosa általános helyettese megállapította ezért: az Rt. azzal, hogy nem tartotta be a vezérigazgatói intézkedésben megszabott 30 napos ügyintézési határidőt, a jogbiztonság követelményével kapcsolatban visszásságot okozott. Ajánlást azért nem tett, mert a társaság üzemgazdasági igazgatója a visszásságot saját hatáskörben orvosolta: a mulasztást elkövető csoportvezetőt figyelmeztetésben részesítette. OBH 10374/1997. I. Az Alkotmány 57. § (1) bekezdésében biztosított tisztességes eljáráshoz való joggal, valamint a 2. § (1) bekezdésében deklarált jogállamiságból fakadó jogbiztonság követelményével összefüggésben visszásságot okoz, ha a Doktori Tanács nem gyakorolja jogkörét és ezzel indokolatlan késedelmet okoz, majd a törvény előírásával szemben az Egyetemi Szabályzatra hivatkozik. A beadványt tevő — hivatásos katona — azt kifogásolta, hogy a Zrínyi Miklós Nemzetvédelmi Egyetem Doktori Tanácsához benyújtott PhD-egyenértékűsítési kérelmét, melyben kizárási indítványt terjesztett elő, másfél év elteltével sem intézték el megnyugtatóan. Sérelmezte továbbá, hogy a hivatásos állományú oktatók Zrínyi Miklós Katonai Akadémiára történt kinevezését az intézmény átalakulását követően nem ismerték el jogfolytonosnak, ezért beosztásukból felmentették, majd a Zrínyi Miklós Nemzetvédelmi Egyetemen az új beosztásokra kiírt pályázatok elbírálásáig korábbi beosztásuk ellátásával megbízták őket. I. Az országgyűlési biztos általános helyettese megállapította, hogy a felsőoktatásról szóló törvény értelmében a doktori eljárásban nem vehet részt az a személy, aki a pályázóval függelmi, hozzátartozói viszonyban van, vagy akitől az ügy tárgyilagos elbírálása egyéb okból nem várható el. A kérelmezővel összeférhetetlen személy részvételének kizárása a döntéshozatalból a tisztességes eljárást alapjaiban érintő követelmény. Az indítványról való döntést a törvény a Doktori Tanácsra bízza, a testület azonban a Honvédelmi Minisztériumtól kért állásfoglalást az ügyben, ennek következménye volt az eljárás elhúzódása. Végül a kérelmet a tanács azzal utasította el, hogy az egyetem Doktori Szabályzata nem rendelkezik az összeférhetetlenségről. A Doktori Tanács törvényben megállapított hatáskörét indokolatlan késedelemmel gyakorolta, az eljárás emiatt bekövetkezett elhúzódása, továbbá az összeférhetetlenségi kifogásnak a Doktori Szabályzat irányadó rendelkezésének hiányára alapozott, ezáltal törvénysértő elutasítása visszásságot okoz a jogbiztonság alkotmányos követelményével, illetve a beadványt tevőnek a tisztességes eljáráshoz való jogával összefüggésben. Teljes szöveg: 70/A. § OBH 10640/1997. I. A PhD-fokozat odaítélése tudományos kérdésben való állásfoglalást igényel, amire csak a tudomány művelői jogosultak, ezért az érdemi döntést az országgyűlési biztos nem vizsgálhatja. A korábban új tudományos eredményt tartalmazónak elismert értekezés felülbírálása visszásságot okoz a kérelmezőt az Alkotmány

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes